Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,	21.juuni 2005 nr 466

Detailplaneeringu kehtestamine
(Suur-Mere 13, Haapsalu)

Haapsalu Linnavalitsus algatas Suur-Mere 13 krundi detailplaneeringu 14.04.2005 korraldusega nr 260. Planeeringu eesmärgiks on jagada olemasolev väikeelamu krunt kaheks omaette väikeelamukrundiks. Planeering võeti vastu Haapsalu Linnavalitsuse 26.05.2005 korraldusega nr 383. Nõuetekohaselt kooskõlastatud planeering avalikustati 06.-20.06.2005. Kirjalikke parandusettepanekuid planeeringu kohta ei tehtud. 
Juhindudes Haapsalu põhimääruse § 35 lg 1 p 2, § 63, kohaliku omavalitsuse korralduse seaduse § 6 lg 3 p 1, § 30, § 31, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Suur-Mere 13 krundi detailplaneering.
2.	Linnaarhitektil (A. Joost) informeerida Lääne maavanemat ja Lääne Maakatastrit detailplaneeringu kehtestamisest ühe kuu jooksul planeeringu kehtestamise päevast alates alljärgnevalt:
      2.1 saata Haapsalu Linnavalitsuse vastava korralduse koopia korralduse punktis 1 nimetatud detailplaneeringu kehtestamise kohta koos planeeringu projektiga Lääne maavanemale;
      2.2 saata Haapsalu Linnavalitsuse vastava korralduse koopia koos planeeringu põhijoonisega Lääne Maakatastrile.
3.	Linnavalitsuse avalike suhete peaspetsialistil (L.Ollino) avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Andres Maar`ile (Suur-Mere 13, 90502 Haapsalu) ja Imbi Sepsivart`ile (Neidude 8-3, 90502 Haapsalu) korralduse koopia saatmisega posti teel, ehitus- ja arhitektuurigrupile (A.Joost) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee 
Linnapea	Erko Kalev
	Linnasekretär